Doc 2417

מדינת ישראל

י'ב בסיון תש" י

28.5.50

משדר החוץ, הקריה.

מאת : הממונה על מחוז, ירושלים.

הנדון: ועדת שביתת הנשק

בישיבה האחרונה של ועדת שביתת הנשק ביום שני, החריפו היחסיס בין הצדדים מאד. למעשה היה הויכוח ברובו בין היושב ראש ובין הערבים, לאור תביעתם של הערבים לכנס ישיבה מיוחדת של הועדה לדון בעקר על גרוש אלף ערבים בדרום ומאה בזכריה, וכן על שתי תלונות הדנות בטיסת אוירונים ישראליים מעבר לגבול הירדני, והריגת אנשים שם. משלחתנו סרבה להסכים לישיבה מיוחדת זו בטענה כי גרוש מסתננים אינו ענינה של ועדת שביתת הנשק. אנחנו טוענים כי אין להכניס^לועדת שביתת הנשק דיונים בעניני הפליטים ואין להטיל על שכם הועדה נושאים כבדים החורגים מכתכו ולשונו של חוזה שביתת-הנשק. טענו כי יש אמצעים אחרים לדיון בנושאים מסוג זה.

היושב ראש נקט בעמדה נוחה לנו שהישיבה נקראה כדיי לחפש דרכים למנוע את הרעת המצב לאור המקרים הקורים לארך הגבולות. הוא עצמו לא היה מובן לדון במקרים המיוחדים שהזכירו הערבים. לאחר משא ומתן ארוך ומיגע הצעתי כמה הצעות משרה, אך הערבים סרבו לדון באף אחת מהן. (בשלב מסוים בישיבה כשהערבים רגזו ביותר על היושב ראש הם פנו אליו ואמרו "אם כך תבקש את ד״ר בירן לנהל את הישיבה!" היושב ראש הגיב בחריפות באמרו "I don’t mind jokes but I don’t like people to be rude,') . בסופו של דבר הודיעו הערבים כי הם

מחכים לתשובת היושב ראש לתביעתם לקרא לישיבה מיוחדת שלא מן המנין לדון במקרים המסוימים שהזכירו, וכל עור לא יקבלו את תשובת היושב ראש,אינם רואים טעם לפגישות נוספות.

לפי המקובל יכול היושב ראש לקרא לישיבה שלא מן המנין, וייתכן כי היושב ראש אמנם יכנס ישיבה בזו, אז נצטרך לדון במקרים המסוימים אשר הנימה המשותפת לכולם היא גרוש המסתננים ומניעת אפשרויות קציר התבואות אשר הם זרעו. דיון זה עובר בחוט השני בכל ישיבה וישיבה החל מבקעה-אל-גרביה וקלקליה, וגמור ביטה וזכריה. הנימה השניה היא פעולות הצבא והאויריה בגבול ומעבר לגבול. הערבים הגישו מספר תלונות על פציעת והריגת א נשים מעבר לגבול . אנו מכחישים פעולות אלה אך איני יודע כמה זמן נוכל להוסיף ולטעון את טענותינו. אני...סבור. כי במקרים מסוימים בהם חטאו אנשינו עלינו להודות בדבר, ואף לתקן את המעוות לפחות על־ ירי תשלום פיצויים .בעד הנפש או הרכוש.' עמדה כזו ברוכה בסכנות רבות של יצירת תקדים העלולות להכניס אותנו למערבלת של תביעות והוצאות כספיות גדולות.

השאלה העומדת לפנינו עתה היא זו

1. לגבי גרוש הערבים האם לעמוד בכל תקף שלא נדון בתלונות,

שלא נשנה עמדתנו וכי בל מסתנ במוקדם או במאוחר יגורש, שלא נתיר כל קציר ולא נסכים לשלם כל פיצוי עבור רכושו של המסתנן. יתר על כן נצטרך לטעון שגם אם יוחלט בועדה ברוב לא נקבל ולא נמלא אחר החלטה זו, בעקר מאחר שהערבים מפירים את חוזה שביתת הנשק (סעיף 8 המפורסם).

ב)לגבי פעולות –כל עוד הפעולות הן פעולות הקשורות במניעת הסתננות, לא נודה בהן,אבל אם קרו מקרים בהם אין כפינו נקיות האם לא ניטיב לפצות פיצוי מה את הניזוק?

אבקש לשמוע דעתך בשני הדברים האלה.

א. בירן

הממונה על המחוז

ירושלים.

הערה: בביקורי היום בקבוץ ט״ז נוכחתי לדעת ששטחי ההפקר הולכים ונקצרים ואין פוצה פה ומצפצף.

העתק:למר ראובן שילוח, משרד החוץ.

ו

אב/ני פ